12. NOMOΘET.ΔΙΑΤΑΓΜΑ υπ’ αριθ. 1717 της 22/31 Αυγ. 1942 Περί μισθώσεως αγρών και χέρσων εκτάσεων (βοσκοτόπων) Μονών. Εκυρώθη δια της υπ’ αριθ. 184/1946 πράξ. Υπ. Συμβουλίου. Άρθρον μόνον.-Επιτρέπεται κατόπιν αποφάσεως της Ιεράς Συνόδου της Εκκλησίας της Ελλάδος, εγκρινομένης υπό του Υπουργού των Θρησκευμάτων και Εθνικής Παιδείας, η πολυετής μίσθωσις αγρών και χέρσων εκτάσεων (βοσκοτόπων) ανηκουσών εις την διατηρητέαν περιουσίαν Μονών προς συνεταιρισμούς ακτημόνων δια δημοπρασίας. Ο χρόνος της μισθώσεως, το ετήσιον μίσθωμα εις χρήμα ή είδος, ο τρόπος και χρόνος της καταβολής αυτού και οι όροι καθόλου της μισθώσεως καθορισθήσονται δια της αποφάσεως της Ιεράς Συνόδου. Δια τας ούτω μισθωμένας εκτάσεις δεν ισχύουσιν αι περί ενοικιοστασίου βοσκών διατάξεις. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 